Katong Dari Wikipedia Bahasa Ambon Hari-Hari Ucapkan Salamat Datang Basudara Sio!
Beranda ini katong susun par kase lia basudara tentang wikipedia dalang bahasa Ambon hari-hari. Sudara pung tulisan di sini akang sangat berguna demi kas luncur Wikipedia deng bahasa Ambon hari-hari manjadi satu wikipedia yang sabanar e. Permintaan voor biking Wikipedia Bahasa Ambon akang dapa kase setuju kalo ini rintisan pung isi su banya kio, artikél-artikel yang ada su banya deng su langkap. Kalo su dapa kase stuju, rintisan pung isi samua akang dapa kase pinda di Wikipedia yang sabanar e kio.
Karna ini cuma laman voor tes, rintisan wikipedia pung artikel ini e musti katorang mulae deng format macang bagini e sio : [[Wp/abs/Artikel yang mau dibuat oleh sudara pung nama e]]. Conto kalò ada artikél satu untuk Bahasa Ambon hari-hari, ito la musi pake format alamate macang bagini Wp/abs/ Bahasa Ambon Hari-Hari.
Untuk sudara deng tamáng-tamáng samua yang ada di kampong ato ada pi marantau tinggal di tana orang e sio, ato sapa sa tamang deng sudara yang mangarti par bicara deng bahasa Ambon hari-hari mari katong baku biking pande deng kase sebanyaj-banyaknya info ensiklopedia yang baharga di katong pung kintal ini e. Katong disini cuma mau bilang dankje banya sa par kamorang yang su iko rame deng su bantu katorang kase maju Wikipedia dalam Bahasa Ambon hari-hari, mari katong kontribusi sio.
Info Voor Katorang Samua?
Maluku pung nama ada tiga versi e : 1. Moloku dalang bahasa Ternate Kio 2. Al-Muluk/Al-Mulk/Al-Maluk dalang bahasa Arab e 3. Molokh dalang bahasa Ibrani (Israel Pung Bahasa Kio)
Samua orang Maluku cuma satu asal sa, dari Nusa Ina e (sakarang katong su sebut deng nama pulau Serang).
Maluku ito provinsi paling unik dari samua provinsi laeng di Indonesia kio, Maluku e punya akang banya suku, bahasa deng kearifan lokal sio.
Maluku tabantang mulae dari pulau serang bageang utara (Negeri Sawai, Saleman dll) sampe pi ka tenggara jau (deka deng Timor Leste e)
Pulau Ambon ibu negeri tana Maluku punya dua jazira yang beda paskali e, ada Jaz Tana Hitu yang mayoritas penduduk e orang Salam deng Jaz Leitimor yang mayoritas penduduk e orang Sarane (Gareija Protestan Maluku), Jaz Tana Hitu deng Jaz Leitimor ada punya batas dinegeri Passo, Banguala
Orang bae deng basar dari Maluku ada banya paskali sudara. Ada bu Joppie Latul, bu Broery Marantika, nona Merry Gaspersz, Kapitang Pattimura (Thomas Matulessy) deng laeng e
Orang Maluku paleng unik dari orang laeng, orang Maluku punya budaya sandiri yang punya nama "Pela" deng "Gandong".
Mae Katong Biing Artikel Baru Par Baku Biking Pande Sio
Sudara ada artikél baru? Mu kase maso di Wikipedia? Torang pe artikél baru itu dia pe manfaat basár untuk torang samua. Sapa yang ada artikél barang satu ká dua bagitu, kase maso sajà, asal dia pe artikél itu batul, bukang foya-foya. Sapa-sapa yang kase maso artikél baru, itu berarti dia ato dorang akang kase tamba tong pe ilmu samua. Biar torang pe bahasa mè populér tarada? Ká bagemana?